Raġel jintlaqat minn karozza u jweġġa' gravi lbieraħ, għall-ħabta tas-6:00 p.m, il-Pulizija ġiet infurmata li kien hemm bżonn l-assistenza tagħha fi Triq it-Tiġrija, il-Marsa. Il-Pulizija marru mill-ewwel fuq il-post u hemmhekk irriżulta li kien seħħ inċident fejn raġel mill-Ghana ta' 28 sena intlaqat minn karozza, Toyota Vitz, misjuqa minn ġuvni ta' 19-il sena, residenti Ħal Tarxien. Ir-raġel ta' 28 sena ingħata l-ewwel għajnuna minn tim mediku fuq il-post, ambulanza ħaditu l-Isptar Mater Dei u ġie iċċertifikat li weġġa' gravi. L-investigazzjonijiet tal-Pulizija tad-Distrett għadhom għaddejjin.